**CENOVÝ PRIESKUM NA URČENIE PREDPOKLADANEJ HODNOTY ZÁKAZKY**

v rámci realizácie cenového prieskumu pre potreby určenia predpokladanej hodnoty zákazky v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), Vás žiadame o zaslanie cenovej ponuky na predmet zákazky pod názvom **Tlač a distribúcia informačného materiálu o variante ochorenia Covid-19 omikron.**

Uvedenú požiadavku Vám predkladáme v súlade s ustanovením §6 zákona o verejnom obstarávaní.

1. **Identifikácia verejného obstarávateľa:**

Názov organizácie: KIRA, n. o.

Sídlo organizácie: Starohájska 10, 917 01 Trnava

Zastúpený: Mgr. Viktor Maroši, riaditeľ

IČO: 521 908 20

Bankové spojenie: Prima banka Slovensko, a. s.

Číslo bankového účtu IBAN: SK38 5600 0000 0063 7964 1001

Registrácia pod číslom: VVS/NO-285/219

Kontaktná osoba: Mgr. Marek Krnáč, 033/55 59 241, 0908 726 462, [krnac.marek@kira.sk](mailto:krnac.marek@kira.sk).

1. **Predmet zákazky: Tlač a distribúcia informačného materiálu o variante ochorenia Covid-19 omikron.**

Tlačový materiál je určený na informovanie obyvateľov Trnavského kraja o rizikách spojených so šírením ochorenia Covid-19, predovšetkým jeho variantu omikron, a o opatreniach prispievajúcich k jeho prevencii.

**Celkový náklad vydania**: predpokladané množstvo 235 000 ks vrátane mutácie, t. j. ekvivalent počtu schránok fyzických osôb (okrem firiem a podnikateľov) v Trnavskom kraji. Obsah tlačového materiálu je odlišný v časti č. 1 a v časti č. 2 špecifikácie predmetu zákazky.

**Špecifikácia predmetu zákazky:**

**Časť č. 1:**

**Tlač a distribúcia v okresoch Senica, Skalica, Hlohovec, Piešťany, Trnava a vybraných obciach v okrese Galanta**

**Distribúcia:**

1. do všetkých schránok domácností fyzických osôb (okrem firiem a podnikateľov) v okrese Senica (predpokladané množstvo 25 000 ks),
2. do všetkých schránok domácností fyzických osôb (okrem firiem a podnikateľov) v okrese Skalica (predpokladané množstvo 18 000 ks),
3. do všetkých schránok domácností fyzických osôb (okrem firiem a podnikateľov) v okrese Hlohovec (predpokladané množstvo 18 000 ks),
4. do všetkých schránok domácností fyzických osôb (okrem firiem a podnikateľov) v okrese Piešťany (predpokladané množstvo 27 000 ks),
5. do všetkých schránok domácností fyzických osôb (okrem firiem a podnikateľov) v okrese Trnava (predpokladané množstvo 53 000 ks),
6. do všetkých schránok domácností fyzických osôb (okrem firiem a podnikateľov) v 14 obciach v okrese Galanta (Abrahám, Dolná Streda, Gáň, Hoste, Pata, Pusté Sady, Pusté Úľany, Sereď, Šalgočka, Šintava, Šoporňa, Veľký Grob, Vinohrady nad Váhom a Zemianske Sady) (predpokladané množstvo 15 000 ks)

**Počet vydaní celkom:** 1

**Formát:** A5

**Farba:** plnofarebný 4+4 (CMYK)

**Papier:** 105 g/m2, lesklý natieraný

**Počet listov papiera:** 1

**Tlač:** obojstranná

**Dodanie podkladov:** podklady budú súčasťou objednávky verejného obstarávateľa

**Termín tlače a distribúcie:** do 5 kalendárnych dní odo dňa vystavenia objednávky

**Časť č. 2**

**Tlač a distribúcia v okresoch Dunajská Streda a Galanta (okrem vybraných obcí)**

**Distribúcia:**

1. do všetkých schránok domácností fyzických osôb (okrem firiem a podnikateľov) vo všetkých obciach v okrese Dunajská Streda (predpokladané množstvo 55 000 ks),
2. do všetkých schránok domácností fyzických osôb (okrem firiem a podnikateľov) vo všetkých obciach v okrese Galanta okrem 14 obcí (Abrahám, Dolná Streda, Gáň, Hoste, Pata, Pusté Sady, Pusté Úľany, Sereď, Šalgočka, Šintava, Šoporňa, Veľký Grob, Vinohrady nad Váhom a Zemianske Sady) (predpokladané množstvo 24 000 ks).

**Počet vydaní celkom:** 1

**Formát:** A5

**Farba:** plnofarebný 4+4 (CMYK)

**Papier:** 105 g/m2, lesklý natieraný

**Počet listov papiera:** 1

**Tlač:** obojstranná

**Dodanie podkladov:** podklady budú súčasťou objednávky verejného obstarávateľa

**Termín tlače a distribúcie:** do 5 kalendárnych dní odo dňa vystavenia objednávky

Spoločný slovník obstarávania (CPV): 79824000-6 Tlačiarenské a distribučné služby.

1. **Miesto a termín poskytnutia služby:**

Miesto: KIRA, n. o., Starohájska 10, 917 01 Trnava.

Požadovaný čas plnenia: do 5 kalendárnych dní odo dňa vystavenia objednávky.

Predpokladaná realizácia plnenia: prvá polovica februára 2022.

1. **Komplexnosť dodávky:**

Uchádzač predloží ponuku na celý predmet zákazky.

1. **Spôsob predloženia cenovej ponuky:**

Cenové ponuky žiada verejný obstarávateľ predložiť na e-mailovú adresu vo@kira.sk   
vo formáte .pdf s označením **SÚŤAŽ – „Tlač a distribúcia informačného materiálu o variante ochorenia Covid-19 omikron*“.***

**Lehota na predloženie cenových ponúk: 31.01.2022 do 12:00 hod..**

1. **Požiadavky na obsah ponuky a podmienky účasti uchádzačov:**
2. **Cenová ponuka** v zmysle Prílohy č. 1 tejto výzvy.

Ak uchádzač nie je platcom DPH na túto skutočnosť upozorní vo svojej ponuke.

1. **Doklady preukazujúce splnenie podmienok účasti:**

* uchádzač musí spĺňať podmienku účasti týkajúcu sa osobného postavenia uvedenú   
  v § 32 ods. 1 písm. e) zákona 343/2015 Z. z. o verejnom obstarávaní – **je oprávnený poskytovať služby zodpovedajúce predmetu zákazky.**

Verejný obstarávateľ si splnenie podmienky účasti úspešného uchádzača **podľa § 32 ods. 1 písm. e) zákona o verejnom obstarávaní overí na verejne dostupných portáloch** obchodného registra alebo živnostenského registra, resp. iného relevantného registra.

* uchádzač musí spĺňať podmienku účasti týkajúcu sa osobného postavenia uvedenú v § 32 ods. 1 písm. f) zákona o verejnom obstarávaní - **nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu**.

Uchádzač preukazuje splnenie podmienky účasti predložením **čestného vyhlásenia** podľa Prílohy č. 2 tejto výzvy.

1. **Čestné vyhlásenie o neprítomnosti konfliktu záujmov** podľa Prílohy č. 3 tejto výzvy.

Celá ponuka, tiež doklady a dokumenty v nej predložené musia byť vyhotovené v štátnom jazyku.   
Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku.

Ponuka musí byť podpísaná štatutárnym orgánom uchádzača alebo osobou oprávnenou konať   
za uchádzača (požaduje sa fotokópia úradne osvedčeného plnomocenstva).

1. **Spôsob určenia ceny:**

Uchádzačom navrhovaná zmluvná cena za poskytnutie požadovaného predmetu zákazky, uvedená   
v ponuke uchádzača, bude vyjadrená v eurách bez dane z pridanej hodnoty, ako aj s daňou z pridanej hodnoty.

Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z.   
o cenách v znení neskorších predpisov.

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky uvedeným v časti Predmet zákazky.

1. **Vyhodnotenie cenových ponúk:**

Predpokladaná hodnota zákazky bude stanovená z predložených cenových ponúk **ako priemerná cena za poskytnutie služieb, ktoré sú predmetom zákazky v Eur bez DPH**.

Pokiaľ predpokladaná hodnota zákazky, ktorá bude stanovená na základe predložených cenových ponúk, nepresiahne výšku finančného limitu zákaziek s nízkou hodnotou, Vaša ponuka bude zároveň slúžiť pre účely vyhodnotenia, t. j. verejný obstarávateľ zároveň vykoná **výber dodávateľa na základe kritéria:**

**– najnižšia cena za poskytnutie služieb, ktoré sú predmetom zákazky v Eur s DPH** (ak uchádzač nie je platcom DPH uvedie to v ponuke).

Úspešným uchádzačom sa stane ten uchádzač, ktorý predloží najnižšiu cena za poskytnutie služieb v EUR s DPH. O úspešnosti ponuky budú uchádzači informovaní.

1. **Podmienky financovania predmetu zákazky a ďalšie informácie:**

Predmet zákazky bude financovaný zo zdrojov rozpočtu verejného obstarávateľa. Splatnosť faktúr   
je do 30 dní od doručenia faktúry objednávateľovi.

Všetky výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa.

Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa, zároveň si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky – ak nebude predložená ani jedna ponuka, ani jeden uchádzač nesplní podmienky účasti a ak sa zmenia okolnosti, za ktorých bolo verejné obstarávanie vyhlásené.

Prílohy:

Formulár – Cenová ponuka

Čestné vyhlásenie

Čestné vyhlásenie o neprítomnosti konfliktu záujmov

V Trnave, dňa 27.01.2022

...........................................................

Mgr. Viktor Maroši

riaditeľ KIRA, n. o.

**Príloha č.1**

**Formulár - CENOVÁ PONUKA**

Predmet obstarávania: **Tlač a distribúcia informačného materiálu o variante ochorenia Covid-19 omikron**

**Identifikačné údaje uchádzača:**

Názov: ........................................................................

Adresa: ........................................................................

IČO: ........................................................................

Kontaktná osoba ........................................................................

Telefón .........................................................................

E-mail: .........................................................................

|  |  |  |  |
| --- | --- | --- | --- |
| Zoznam položiek | Cena bez DPH v Eur | DPH v Eur | Cena s DPH v Eur |
| **cena za celý predmet zákazky** |  |  |  |

Cena obsahuje všetky náklady spojené s poskytovaním služieb.

(ak uchádzač nie je platcom DPH, uvedie to v ponuke)

V ................................, dňa .....................

.................................................................

podpis a pečiatka uchádzača

(v súlade so zápisom v obchodnom registri,   
 resp. v živnostenskom registri)

**Príloha č. 2**

**Č E S T N É V Y H L Á S E N I E**

v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Predmet obstarávania: **Tlač a distribúcia informačného materiálu o variante ochorenia Covid-19 omikron**

Uchádzač .................................................... (obchodné meno a sídlo),

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle   
§ 32 ods. 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – „nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu“.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri, resp. v živnostenskom registri)

**Príloha č. 3**

**Č E S T N É V Y H L Á S E N I E**

**o neprítomnosti konfliktu záujmov**

Predmet obstarávania: **Tlač a distribúcia informačného materiálu o variante ochorenia Covid-19 omikron**

Uchádzač ............................(Obchodné meno a sídlo), zastúpený ............................................

týmto čestne vyhlasujem, že v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa,   
  ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii,   
  ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ............................, dňa .....................

.............................................................

podpis a pečiatka uchádzač

(v súlade so zápisom v obchodnom registri,   
 resp. v živnostenskom registri)